Visens Venner i Danmark er en dansk forening, der har til formål at udbrede kendskabet til viser. Foreningen er en del af den nordiske forening Nordvisa. I Danmark findes 33 lokalforeninger, der alle er organiseret under paraplyorganisationen Visens Venner i Danmark. Det er således denne forening, der dels optager viseforeninger og dels godkender brugen af navnet "Visens Venner". Den første Visens Venner blev oprettet i Sverige af Evert Taube i 1936, den hed "Visans Vänner i Stockholm"; den første danske forening "Visens Venner i København", den stiftedes i 1953 med Sigfred Pedersen som formand. Derefter fulgte i 1963 Visens Venner Vejle, hvorefter det gik slag i slag.